armvectores/hy_wikipedia_2023 huggingface dataset:
Էմմա Միհրանյան

Էմմա Վարդանի Միհրանյան (հունվարի 4, 1940(1940-01-04), Երևան, Հայկական ԽՍՀ, ԽՍՀՄ - դեկտեմբերի 8, 1992(1992-12-08), Երևան, Հայաստան), հայ խորհրդային կոմպոզիտոր, մանկավարժ։


== Կենսագրություն ==
Էմմա Միհրանյանը ծնվել է Երևանում։ Ավարտել է Երևանի Ռոմանոս Մելիքյանի անվան ուսումնարանի կոմպոզիցիայի բաժինը (դասատու՝ Էդուարդ Բաղդասարյան)։ 1968 թվականին ավարտել է Երևանի պետական կոնսերվատորիան (Գրիգոր Եղիազարյանի դասարան)։ 1967 թվականից դասավանդել է Երևանի Կոստանտին Սարաջևի անվան երաժշտական դպրոցում։


== Ստեղծագործական գործունեություն ==
Գրել է հիմնականում մանկական երաժշտություն (այդ թվում՝ «Մանկական երգեր՝ դաշնամուրի նվագակցությամբ», 1983)։ Ուշագրավ են «Բարի գիշեր, երեխաներ» հեռուստահաղորդման համար գրած երաժշտությունը և Մանկական պատկերասրահի տպավորությամբ ստեղծած «Մանուկների աչքերով» սիմֆանիկ սյուիտը։ Տիկնիկային ներկայացումների համար գրել է «Թզուկի երգը», «Ուլիկների նոր արկածները», «Փչան Թորոսը», «Խիպիլիկը» և այլ գործեր։ Հեղինակ է դաշնամուրի սոնատինի (1977), նաև կինոերաժշտության («Անուշ մայրիկը», «Ծերունին ու քամին», գեղարվեստական, «Կոնդ», «Սպիտակ քաղաք», վավերագրական)։
Միհրանյանի մեծածավալ ստեղծագործությունները «Պատանեկան» սիմֆոնիան է (կատարել են նաև Սևաստոպոլի և Յալթայի սիմֆոնիկ նվագախմբերը) և ալտի կոնցերտը։ Կազմել է «Պիեսներ և սոնատիններ։ Դաշնամուրի համար» (1985) նոտաների ժողովածուները։ Հայաստանի կոմպոզիտորների միության մանկապատանեկան գեղագիտական դաստիարակչության հանձնաժողովի նախագահ։ 
Վարել է «Աղբյուր» հեռուստահաղորդաշարը, «Երաժշտական աշխարհ» ռադիոհաղորդաշարը։


== Ֆիլմեր ==
«Անուշ մայրիկը»
«Ծերունին և արևը» (ալմանախ, «Ծերունին և քամին»)


== Ծանոթագրություններ ==
Լասլո Բենյամին

Լասլո Բենյամին (անգլ.՝ Benjámin László, դեկտեմբերի 5, 1915(1915-12-05), Բուդապեշտ, Ավստրո-Հունգարիա - օգոստոսի 18, 1986(1986-08-18), Բուդապեշտ, Հունգարական Ժողովրդական Հանրապետություն), հունգարացի բանաստեղծ, խմբագիր, քաղաքական գործիչ։ Կոշութի անվան մրցանակի կրկնակի դափնեկիր։


== Կենսագրություն ==
Լասլո Բենյամինը ծնվել է Ալբերտ Բենյամինի և Ջուլիանա Ռոզենֆիլդի ընտանիքում։ Գիմնազիայի 4-րդ դասարանն ավարտելով՝ աշխատել է մանածագործարանում՝ որպես աշակերտ, այնուհետև աշխատել է մետաղագործ, ձուլող։ Առաջին բանաստեղծությունները տպագրել է 1938 թվականին։ Նրա տաղանդն ի հայտ է եկել Հունգարիայի ազատագրությունից հետո։ Նրա բանաստեղծությունների մեջ բնական միասնությամբ են դրսևորվում բանաստեղծական «Ես»-ն ու համայնականը։ 

1954-1956 թվականներին բանաստեղծն ապրել է մի փուլ, որ բնորոշվում է չեզոքությամբ, միայնակությամբ, ուղիների անիի փնտրտուքով, որ հասցնում է փակուղու։ Սակայն որդեգրելով Պետեֆիի և Աթիլայի ժառանգությունը՝ Լասլո Բենյամինը հավատարիմ է մնում բանաստեղծի իր կոչմանը։


== Ստեղծագործություններ ==
«Տառաձուլիչների փառատոնը», 1946
«Աշխարհի արարչագործություններից հետո», 1948
«Ապրել հավերժ», 1949
«Հրով, սրով», 1951
«Տարիները գնում են», 1953
«Միակ կյանքը», 1956


== Ծանոթագրություններ ==
Մալայա (Արապիխայի վտակ)

Անվան այլ կիրառումների համար տե՛ս՝ Մալայա (այլ կիրառումներ)Մալայա (ռուս.՝ Малая), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Արապիխա գետի ձախ ափով՝ 12 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200003582
Հիդրոլոգիական ուսումնասիրությունների կոդը - 115200358
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արտոս

Անվան այլ կիրառումների համար տե՛ս՝ Արտոս (այլ կիրառումներ)Արտոս (թուրքերեն՝ Artos Dağı), լեռ Հայկական լեռնաշխարհում, Հայկական Տավրոս լեռնային համակարգում, Վանա լճից հարավ։
Կազմված է պալեոզոյան բյուրեղային ապարներից։ Պայտաձև է, ուռուցիկ կողմով դեպի հյուսիս-արևմուտք։ Բարձրությունը 3554 մետր է։ Բարձրադիր մասերում հանդիպում են ձյան շերտեր։ Լանջերը ծածկված են լեռնատափաստանային և ենթաալպյան բուսականությամբ։
Ֆրունդար

Ֆրունդար, գյուղ Արևմտյան Հայաստանում, Սեբաստիայի վիլայեթի Ամասիայի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Free Radical Design

Free Radical Design, (հայտնի նաև ինչպես՝ Crytek UK), բրիտանական ընկերություն, որը զբաղվում է համակարգչային խաղերի մշակմամբ, հիմնադրվել է Նոթինգհեմում (Մեծ Բրիտանիա)։ Հայտնի է TimeSplitters և Second Sight խաղերի շարքերով։ 


== Պատմություն ==
Free Radical Design-ի աշխատակիցների մեծ մասը նախկինում աշխատել են Rare բրիտանական ընկերությունում։ Թիմը, որի կազմում էին՝ Դեյվիդ Դոուկան, Սթիվ Էլլիսը, Կառլ Հիլթոնը զբացվել են GoldenEye 007 և Perfect Dark խաղերի մշակմամբ, որը նախատեսված էր Nintendo 64 խաղային համակարգի համար։ 1998-ից 1999 թվականներին այս թիմը լքում է Rare-ը և 1999 թվականի ապրիլին հիմնադրում է Free Radical Design ընկերությունը։ Ընկերության կողմից թողարկված առաջին խաղը դարձավ TimeSplitters, որը թողարկվել է 2000 թվականին PlayStation 2-ի համար։ Խաղը հայտնի դարձավ իր արագ խաղային պրոցեսով և բազմաօգտատեր ռեժիմով։ 
2006-ից 2008 թվականներին ընկերությունը զբաղվում էր Star Wars: Battlefront III խաղի մշակամաբ, սակայն նախագիծը չեղարկվեց, այն ժամանակ երբ այն գտնվում էր ավարտական փուլում։ Haze անօրինական և անհաջող խաղի թողարկումից հետո ընկերությունը հայտնվեց վատ վիճակում։ 2008 թվականին Free Radical Design-ը հայտարարեց սնանկացման մասին, ինչպես նաև 185 աշխատակից մնաց 40 աշխատակից։ 
2009 թվականին ստուդիան գնվեց գերմանական Crytek ընկերության կողմից, անվանափոխվելով Crytek UK-ի։ 2010 թվականին Crytek UK ընկերությունը Սանդիակրաից տեղափոխվեց Նոթինգհեմ։ 
2014 թվականին Crytek ընկերությունը գտնվում էր ծանր ֆինանսական դրության մեջ, որի հետևանքով Crytek UK չի կարողանում վճարել իր աշխատակիցների աշխատավարձերը։ 
2014 թվականին հուլիսի 30-ին Crytek-ը հայտարարեց վերակազմավորման մասին, վաճառելով նախկինում գնված Homefront մտավոր սեփականաությունը Koch Media ընկերությանը և փակելով Crytek UK-ը։ Նախկին աշխատակիցները տեղափոխվեցին նոր՝ Dambuster Studios ստուդիա, որտեղ ավելի ուշ թողարկեցին Homefront: The Revolution խաղը։


== Խաղերի ցանկ ==


== Ծանոթագրություններ ==
Լյուդմիլա Դանիելյան

Լյուդմիլա Թադևոսի Դանիելյան ((Լուսյա Դանիելովա) օգոստոսի 27, 1913(1913-08-27), Խնուշինակ - անհայտ), հայ անասնաբույժ, մանրէաբան։ Անասնաբուժական գիտությունների դոկտոր (1956, 1972), պրոֆեսոր (1976)։
Պրոֆեսոր Գուրգեն Շաքարյանի կինը։


== Կենսագրություն ==
Լյուդմիլա Դանիելյանը ծնվել է 1913 թվականի օգոստոսի 27-ին (սեպտեմբերի 11-ին), ԼՂՀ Մարտունու շրջանի Խնուշինակ գյուղում։ 1938 թվականին ավարտել է Երևանի անասնաբուծական-անասնաբուժական ինստիտուտը։ 1941-1947 թվականներին աշխատել է  Մալարիայի և բժշկական մակաբուծաբանության ինստիտուտում։ 1942-1947 թվականներին եղել է հակապրկախտային և հակադիֆթերային անատոքսինի բաժինների վարիչ, 1947 թվականից՝ Երևանի անասնաբուծական-անասնաբուժական ինստիտուտի (1994 թվականից՝ ՀԳԱ) մանրէաբանության և վիրուսաբանության ամբիոնում։
Աշխատանքները վերաբերում են իմունիտետի, թեյի սնկի և կենդանական ծագում ունեցող կենսաբանական արգասիքներում հակաբիոտիկների մնացորդային քանակների հիմնախնդիրներին։


== Երկեր ==
Реакция конглютинации при бруцеллезе сельхоз. животных, 1941, 105 с.
Թեյի սնկի կուլտուրան և նրա կիրառումը անասնապահության մեջ, Երևան, 1959 (համահեղինակ)։
К проблеме остаточных количеств антибиотиков в органах, тканях и биологических жидкостях и методы их определения: Ереван, 1972 . 319 с.
Ընդհանուր և մասնավոր մանրէաբանություն, Երևան, 2002 (համահեղինակ)։
Чайный гриб: лечебное средство народной медицины, Ереван, 1993.
Чайный гриб (Kombucha) и его биологические особенности, Ереван, 2002.


== Ծանոթագրություններ ==
Էլմասյան (բժիշկ)

Էլմասյան (1915, Սևերեկ, Շանլըուրֆայի մարզ, Թուրքիա), հայ բժիշկ։


== Կենսագրություն ==
Ծնվել է Տիգրանակերտի նահանգի Տիգրանակերտի գավառի Սևերեկի գավառակի կենտրոն Սևերեկ քաղաքում։
Բժշկական կրթություն է ունեցել և բժիշկ աշխատել։
1915 թվականին սպանվել է Սևերեկում՝ այդ քաղաքի ոստիկանական զորքի հրամանատար Շևքեթի կողմից։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Պիլիպովիչի (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ՊիլիպովիչիՊիլիպովիչի (ուկրաիներեն՝ Пилиповичі), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1577 թվականին։
2001 թվականի տվյալներով Պիլիպովիչի գյուղում բնակվում էր 1 236 մարդ։ Բնակավայրը զբաղեցնում է 4398 կմ² տարածք։ Բնակչության խտությունը կազմում էր 281,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խամխամա

Խամխամա, հայտնի է նաև որպես Խըմ-խըմա, հայկական ծիսական, ավանդական պար որը պատկանում է «երկու գնալ, մեկ դառնալ» պարերի ընտանիքին։ Պարը ծագում է պատմական Հայաստանի Վասպուրական նահանգից և ներկայիս կարգավիճակով վերականգնվել է ամերիկահայ պարի գիտակ Թոմ Բոզիկյան-Շեկոյանի կողմից։
Ըստ վերջինիս՝ «խամխամա» կամ «խըմ-խմա» պարը պարել են Ամերիկայի Միացյալ Նահանգների Ֆրեզնո քաղաքում հաստատված հայ (Արևմտյան Հայաստանից՝ Վանից) գաղթականները։


== Անվան ծագումնաբանություն ==
Ներկայումս, պարի անվան ստուգաբանությունը հստակեցված չէ։ Կա կարծիք, որը առաջ է քաշել Թոմ Բոզիկյան-Շեկոյանը, թե «խըմ-խմա» պարը գինովցած տղայի սիրո արտահայտությունն է առ իր սիրեցյալը։
Ըստ մեկնաբանության՝ պարը կոչվել է «խըմ-խմա» (կամ «խամխամա»), քանի որ գլխավոր գործող անձը հանդես է գալիս խմած վիճակով։


== Երաժշտական մեկտեղում ==
«Խամխամա» պարը հանդես է գալիս նույնանում պարերգի հետ մեկտեղմամբ։ Ստորև ներկայացված է ստեղծագործության բառերը․

Հեյ խամխամա, խամխամա,
Աղջիկ տեսա, խենթացա վայ,
Ես եմ առաջը, ինքը՝ երկրորդ,
Ջանալո, ջանալոյ, վայ ջանալո։Հեյ խամ-խամա, խամ-խամա,
Աղջիկ տեսա, խենթացա վայ,
Ես եմ էստեղ, ինքը փախավ,
Ափսոս, ջանալոյ, վայ ջանալո։


== Ծանոթագրություններ ==
Ձկնաբուծությունը Հայաստանում

Ձկնաբուծությունը Հայաստանում որպես տնտեսության ճյուղ, ձևավորվել է 1920-ական թվականներին։ 1923 թվականին հիմնադրվել է Երևանի ձկնաբուծական կայանը (1935 թվականից՝ ջրակենսաբանական կայան), կառուցվել են Գավառի (1924), Կարճաղբյուրի (1931), Սևանի (1959, «Ձուկ»), Լիճքի (1971, «Գոս» ՓԲԸ) և այլ ձկնաբուծարաններ։ 1931 թվականին ստեղծվել է «Հայձուկտրեստը», 1964 թվականին՝ ՀԽՍՀ ԺՏԽ-ին առընթեր ձկնաբուծական տնտեսության վարչությունը։ 1965 թվականից հանրապետությունում ձևավորվել է լճակային ձկնաբուծությունը։
Ստեղծվել են (1968) Եղեգնուտի կարպալճակային, Ակնալճի ֆորելային, Մեծամոր լճի իշխան ձկան, Արմաշի ծածանաբուծական (1975) տնտեսությունները, Մասիսի կարպալճակային «Ձուկ» կոմբինատը, Եղեգնաձորի ձկնաբուծարանը և Մեղրու ֆորելային տնտեսությունը և այլն։ 2010 թվականին ձկնաբուծական լճակային տնտեսությունների ընդհանուր ջրային մակերեսը 2677 հա էր, որից 1860,7 հա-ն՝ Արարատի, իսկ 722 հա-ն՝ Արմավիրի մարգում։ ՀՀ-ում ջրային մակերեսի յուրաքանչյուր հա-ից ստացվել է միջին հաշվով 1,96 տ ապրանքային ձուկ։ Սառեցված և վերամշակված ձուկ ու խավիար արտահանվում են ԱՄՆ, Ռուսաստանի Դաշնություն, Վրաստան, Ուկրաինա և այլ երկրներ։
Հայաստանում արդյունագործ, նպատակներով բուծում են սպիտակ ու սև ամուրներ, սպիտակ ու խայտաբղետ պնդաճակատներ, թիաքիթ, ճապոնական կարպ (կոյ), աֆրիկյան լոքո, թառափազգիներից՝ սիբիրյան և ռուսական թառափներ, սաղմոնազգիներից՝ ծիածանափայլ և ոսկեփայլ իշխաններ, Գեղարքունիքի կարմրախայտ և այլն։
Միչուրին (ֆիլմ)

«Միչուրին» (ռուս.՝ «Мичурин», այլ անուն՝ «Կյանքը գույներով», ռուս.՝ «Жизнь в цвету»), Ալեքսանդր Դովժենկոյի գեղարվեստական ֆիլմը գիտնական Միչուրինի մասին։


== Սյուժե ==
Ֆիլմը ռուս գիտնական-կենսաբան Իվան Միչուրինի կյանքի մասին է։
1912 թվական։ Մերժելով արտասահմանում աշխատելու ամերիկացիների առաջարկները՝ Միչուրինը շարունակում է իր հետազոտությունները Ռուսական կայսրությունում, չնայած նրան, որ նրա գաղափարները չեն ընկալվում ցարական կառավարության, եկեղեցու և իդեալիստական գիտության կողմից։ Միչուրինին աջակցում են երկրի նշանավոր գիտնականները, և նա շարունակում է համառորեն աշխատել։ Հոկտեմբերյան հեղափոխությունից հետո Կոզլով քաղաքում (կենսաբանի ծննդավայր) փոքրիկ այգին դառնում է մեծ պետական տնկարան։


== Դերերում ==
Գրիգորի Բելով – Միչուրին
Վլադիմիր Սոլովյով – Կալինին
Ալեքսանդրա Վասիլևա – Ալեքսանդրա Միչուրինա
Նիկոլայ Շամին – Տերենտի
Ֆեոդոր Գրիգորև – Կարտաշով
Միխայիլ Ժարով – Խրենով
Կոնստանտին Նասսոնով – հայր Խրիստոֆոր
Ալեքսեյ Ժիլցով – Բիկով
Իվան Նազարով – Ֆեոդոր Կուզմիչ Բուրենկին, փոստատար
Վիկտոր Խոխրյակով – Ռյաբով
Դմիտրի Դուբով – Սինիցին
Գենադի Պեչնիկով – Լեսնիցկի
Վլադիմիր Իսաև – Մայեր
Սերգեյ Ցենին – Բերդ
Յուրի Լյուբիմով  – թարգմանիչ
Իվան Կաշիրին – գյուղացիԼուսագրերում նշված չեն
Սերգեյ Բոնդարչուկ – սելեկցիոներ
Ալեքսանդր Սմիրնով – սելեկցիոներ
Պավել Գայդեբուրով – ակադեմիկոս Վասիլի Վասիլևիչ Պաշկևիչ
Ալեքսեյ Կոնսովսկի – Պաշկևիչի հյուրը
Կլարա Լուչկո – Պաշկևիչի հյուրը
Նատալյա Սադովսկայա – Ալեքսանդրա Միչուրինան երիտասարդության տարիներին
Եվգենի Գուրով – Բիկովի հյուրը
Պյոտր Սավին – շրջկոմի անդամ
Նիկոլայ Խրյաշչիկով – շրջկոմի անդամ
Ալեքսանդր Պելևին – առաջին գիտնական
Անտոնինա Մաքսիմովա – նկարչուհի
Սերգեյ Անտիմոնով


== Նկարահանող խումբ ==
Սցենարի հեղինակ և ռեժիսոր՝ Ալեքսանդր Դովժենկո
Օպերատորներ՝ Լեոնիդ Կոսմատով, Յուլի Կուն
Նկարիչներ՝ Միխայիլ Բոգդանով, Գենադի Մյասնիկով
Կոմպոզիտոր՝ Դմիտրի Շոստակովիչ


== Հետաքրքիր փաստեր ==
Նկարահանվել է Կունցևո (հավանաբար Սլավյանսկի բուլվար մետրոյի ներկայիս կայարանի մոտ) և Միչուրինսկ քաղաքներում։


== Ծանոթագրություններ ==


== Արտաքին հղումներ ==
«Мичурин» ՅուԹյուբում
««Мичурин»»։ Онлайн-кинотеатр «Мосфильма» (ռուսերեն)։ Мосфильм 
Георгий Натансон ՅուԹյուբում — Ч. 3. — В трёх частях. — 2014. — (В гостях у Дмитрия Гордона.)
Back to You (սինգլ)

Back to You, բրիտանական երգիչ Լուի Թոմլինսոնի երկրորդ սոլո սինգլը, որի ձայնագրությանը մասնակցել են Բիբի Ռեքսան և Digital Farm Animals-ը։ Ստեղծագրությունը կներառվի արտիստի առաջին սոլո ստուդիական ալբոմում։ Երգի հեղինակներնն են Նիքոլաս Գեյլը, Ռիչարդ Բորդմանը, Պաբլո Բաումենը, Լուի Թոմլինդոնը և Սառա Բլանչարդը։ Երգի պրոդյուսերններն են Digital Farm Animals-ը և Թոմի Դենվերսը։


== Պատմություն ==
Back to You Լուի Թոմլինսոնի երկրորդ սինգլն է One Direction խմբից ժամանակավորապես դուրս գալուց հետո։ Առաջինը եղել է Սթիվ Աոկիի հետ զուգերգը՝ «Just Hold On» երգը։
Նոր երգի թողարկման մասին ակնարկվել է դեռ նախքան պրեմիերան։ Թոմլինսոնը և Ռեքսան սոցիալական ցանցերում հաճախ տարածում էին հրատարակություններ, որոնք կապված էին երգի թողարկման հետ.
Հունիսի 24-ին պաշտոնապես հայտարարվել է սպասվող թողարկման մասին։


== Թողարկում ==


=== Սինգլ ===
Սինգլը թողարկվել է 2017 թվականի հուլիսի 21-ին մի քանի պետություններում, հետագայում նաև ամբողջ աշխարհում, ինչի մասին Լուին հայտնել է Թվիթթերի իր պաշտոնական մասնակցային էջում Այն առաջինը կարողացել են ձեռք բերել այն պետություններում, որտեղ ավելի շուտ է հասնում կեսգիշերը։


=== Երաժշտական տեսահոլովակ ===
Տեսահոլովակի պաշտոնական պրեմիերան կայացել է Յություբում սինգլի թողարկման օրը՝ հուլիսի 21-ին։


== Քննադատություն և մեկնաբանություններ ==
Մայք Վասը Idolator-ից իր գրախոսականում գրել է. «Այն, ինչ վերաբերվում է 1D-ի մասնակիցներին, որոնք թողարկում են սոլոներ, դա բավականին լուրջ է»։
Մարկ Սեվեջը BBC Music-ից այդ երգը նկարագրել է որպես «մտածկոտ փոփային խառնուրդ»։
Entertainment Weekly-ում Արիանա Բեքլը թրեքն անվանել է «վիրուսային ջեմ»։


== Ստեղծագործությունների ցանկ ==


== Հիթ-շքերթներ ==


== Հավաստագրումներ ==


== Թողարկման պատմություն ==


== Մրցանակներ և անվանակարգեր ==


== Ծանոթագրություններ ==
Էսպինոսա դե Սեռատո

Էսպինոսա դե Սեռատո (իսպ.՝ Espinosa de Cerrato), մունիցիպալիտետ և քաղաք Իսպանիայում։ Մտնում է Սալամանկա պրովինցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Վիտիգուդինո շրջանում։ Նրա բնակչությունը կազմում է 193 մարդ 2010 թվականի մարդահամարի տվյալների համաձայն։


== Ծանոթագրություններ ==
Գովերնադոր Էդիզոն Լոբան

Գովերնադոր Էդիզոն Լոբան (պորտ.՝ Governador Edison Lobão), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի արևմտյան մարզում։ Մտնում է Պինդարեի գավառի կազմի մեջ։ Բնակչությունը կազմում է 14 701 մարդ՝ 2007 թվականի տվյալներով։ Գրավում է 615,850 կմ2 տարածք։ Բնակչության խտությունը՝ 21,3 մարդ/կմ²։


== Պատմություն ==
Քաղաքը հիմնադրվել է 1994 թվականի նոյեմբերի 10-ին։ Քաղաքի տոնը նշվում է նոյեմբերի 10-ին։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 39 461 845,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 3 266,71 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,625(տվյալները՝ ՄԱԿ-ի զարգացման ծրագրի)


== Արտաքին հղումներ ==
Տեղեկություններ Գովերնադոր Էդիզոն Լոբանի մասին
Հոլմավիկ

Հոլմավիկ (իսլ.՝ Hólmavík), գյուղ Իսլանդիայի արևմտյան մասում։ Սթրանդիրը դա ամենամեծ բնակավայրն է, որը ծառայում է, որպես առևտրային կենտրոն։ Հոլմավիկը Սթեինգրիմսֆյորչուր մունիցիպալիտետի մի մասն է, որը ունի 375 բնակիչ  (ըստ 2011 թվականի մարդահամարի տվյալների)։ Հոուլմավիկում կառուցվել է իսլանդական կախարդության և սև մոգության թանգարանը։


== Հայտնի բնակիչներ ==
Ստեֆան ֆրա Հվիթադալ-բանաստեղծ
Գունար Փորչասոն - երաժիշտ, «Hljómar» խմբի անդամ
Եյնար Հակոնարսոն - հայտնի իսլանդացի նկարիչ, ստուդիա և տուն ունի Հոլմավիկում։


== Տրանսպորտ ==
Հոլմավիկը սպասարկվում է Հոլմավիկ օդանավակայանի կողմից։ Երկար տարիներ այստեղ կանոնավոր չվերթներ չեն եղել։ Ավտոբուսների ժամանակացույց ապահովվում է Սթրաթո քաղաքային ավտոբուս Ռեյկյավիկը։


== Ծանոթագրություններ ==


== Արտաքին հղումներ ==
Պաշտոնական կայք
Նարատլի

Նարատլի (ռուս.՝ Наратлы), գյուղ Ռուսաստանի Թաթարստան հանրապետության Բուգուլմինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոբնոր

Լոբնոր (ույգուրերեն՝ لوپنۇر, չինարեն՝ 罗布泊), անհոսք ցամաքող աղի լիճ Չինաստանի արևմուտքում, Սինցզյան-Ույգուրական ինքնավար մարզի տարածքում գտնվող Կաշգարյան հարթավայրի (Թարիմի հարթավայր) արևելյան մասում, ծովի մակարդակից 780 մ բարձրության վրա։ Ժամանակին լինելով աղի լիճ, ինչպիսին Արալի ծովն է, Լոբնոր լիճն աստիճանաբար սկսեց փոքրանալ և աղակալել մարդու տնտեսական գործունեության արդյունքում։


== Անվանում ==
Անվանումն առաջացել է տիբեթերեն լոբ «տղմոտ» և մոնղոլերեն նոր «լիճ» բառերից։


== Նկարագրություն ==
Լճի մակերեսը խիստ ցամաքային անապատի պայմաններում կախված է և միշտ կախված է եղել լիճը թափվող Թարիմ գետի ջրերից, որոնք ժամանակին լցնում էին ավելի խոշոր Թարիմի լիճը։ Լոբնորից դեպի հյուսիս գտնվում է Արևելյան Ասիայի ամենացածր կետը՝ Թուրֆանյան իջվածքը (-154 մ)։
Չնայած նրան, որ ոչ վաղ անցյալում լիճը գոյություն է ունեցել, որպես մեկ միասնական լիճ, որը 1928 թվականին ուներ մինչև 3100 կմ² մակերես, արհեստական ոռոգման զարգացումը և Սինցզյան-Ույգուրական ինքնավար մարզի բնակչության թվի արագ աճը (ներկա դրությամբ բնակչության թիվը կազմում է մոտ 20 միլիոն մարդ) և հողմային էրոզիան հանգեցրել են լճի տրոհմանը մի քանի փոքր լճերի և ճահիճների, որոնք վերջին 40 տարիների ընթացքում տեղափոխվել են դեպի արևմուտք 30-40 կիլոմետրով։ Սակայն, լճի ոչնչացման գլխավոր պատճառն է հանդիսացել բարդիների, ուռենիների, եղեգի ինտենսիվ հատումը բնակավայրերի ջեռուցման նպատակով։


== Ատոմային փորձարկումներ ==
1964 թվականին Լոբնորում անցկացվել են Չինաստանի առաջին ատոմային փորձարկումները, նախագծի կոդային անվանումը «596» էր։ 1964 թվականից լճի հատակն օգտագործվում էր ատոմային հրաձգարան։
1967 թվականից անցկացվել է Չինաստանի ջրածնային ռումբի առաջին փորձարկումը՝ № 6 ատոմային փորձարկումը, ինքնաթիռից արձակված ռումբի օդում փայթյունը կատարվել է Լոբնորի հրաձգարանում։
Մինչև 1996 թվականը հրաձգարանում անցկացվել է 45 ատոմային փորձարկում։


== Ծանոթագրություններ ==
Ռեչ Յոլ

Ռեչ Յոլ (ռուս.՝ Речь-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պրուպտ գետի աջ ափին՝ 20 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000015968
Կոդը ըստ հիդրոլոգիական հետազոտության (ՌԴ) — 103001596
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Չիչերին (Ցելինսկի շրջան)

Չիչերին (ռուս.՝ Чичерин), գյուղ Ռուսաստանի Ռոստովի մարզի Ցելինսկի շրջանում։ Մտնում է Սրեդնեեգորլիկսկոյե գյուղական համայնքի կազմի մեջ։
Սիեռա դե Անկարես

Սիեռա դե Անկարես (իսպ.՝ Sierra de Ancares գալ.՝ Serra dos Ancares), լեռնազանգված Իսպանիայի հյուսիս արևմուտքում։2006 թվականից տարածքը գտնվում է ՅՈՒՆԵՍԿՕ-ի (UNESCO) պաշտպանության տակ և համարվում է հատուկ պաշտպանության տարածք։


== Աշխարհագրական տվյալներ ==
Այս լեռնազանգվածը համարվում է Գալիսիա և Կաստիլիա և Լեոն ինքնավար համայնքների միջև բնական սահման։ Լեռնազանգվածի ամենաբարձր կետը 1987 մ բարձրություն ունեցող Կունիա լեռն է։ Այլ նշանակալի գագաթներից են 1,935 մ բարձրությամբ Մուստալար գագաթը, Միրավելեսը՝ 1,969 մ բարձրությամբ։ Իսկ փոքր գագաթը Serra do Courel է՝ ընկած այս տիրույթի հարավում, որը ձգվում է լեռնազանգվածին զուգահեռ։ Զբաղեցնում է 67.280 հա մակերես։


== Կենսաբազմազանություն ==
Լեռնազանգվածը պատված է անտառներով, հարուստ է բուսական և կենդանական աշխարհներով։
Այս տարածքում աճող հիմնական ծառատեսակներից է ուռենին և եվրոպական լաստենին, որոնք հանդիպում են ջրային տարածքներին մոտ վայրերում։ Հանդիպում են նաև շագանակ, հացենին, կաղնին։
Տարածքի բնությունը գրեթե անվնաս է. առկա են հազվագյուտ տեսակի բուսական և կենդանական աշխարհի ներկայացուցիչներ։ Այստեղ բնակվում է կանտաբրյան արջի առանձնյակներ։ Այստեղ հանդիպող թռչնատեսակներից են քարարծիվ, օձակեր արծիվ, սապսան, կիսագունավոր փայտփորիկ, մոխրագույն կաքավ, գիշանգղ, տարբեր կաթնասուններ։
Բնության պահպանության համար որոշ տարածքներ հայտարարվել է որպես արգելոց։


== Պատկերասրահ ==

		
		
		


== Ծանոթագրություններ ==


== Արտաքին հղում ==
Los Ancares. Lugo. Galicia. Rutas excursiones Archived 2006-06-23 at the Wayback Machine.
Sierra de los Ancares Archived 2011-09-06 at the Wayback Machine.
Plana web oficial del parc
Ռուսկի Կամեշկիր

Ռուսկի Կամեշկիր (ռուս.՝ Русский Камешкир), գյուղ Ռուսաստանի Պենզայի մարզի Կամեշկիրսկի շրջանի կազմում։
Բնակչությունը 2002 թվականին գրանցված տվյալներով կազմում էր 5376 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեդրոսո

Պեդրոսո (իսպ.՝ Pedroso), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Անգիյանո շրջանի (կոմարկայի) կազմի մեջ։ Զբաղեցնում է 19,29 կմ2 տարածք։ Բնակչությունը կազմում է 99 մարդ (2010 թվականի տվյալներով)։ Գտնվում է պրովինցիայի վարչական կենտրոնից 45 կմ հեռավորության վրա։


== Արտաքին հղումներ ==
Página personal sobre Pedroso Archived 2008-03-05 at the Wayback Machine.
Գորկի-10

Գորկի-10 (ռուս.՝ Горки-10), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2006 թվականին գրանցված տվյալներով կազմում էր 6291 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիրա զբոսայգի (Մեքսիկա)

Լիրա զբոսայգի (իսպ.՝ Parque Lira), զբոսայգի և ազգային պարկ Մեքսիկայի Տասուբայա շրջանի Մեխիկո քաղաքում։ Զբոսայգին հիմնվել է 18-րդ դարում Վինսենտե Լիրայի կողմից։ Այգու հատակագծի հեղինակը և ճարտարապետը համարվում է իտալացի ճարտարապետ Ֆրանչեսկո Սավերիո Կավալլարան։ Նա ստեղծագործել է Մեքսիկայում 1857-1864 թվականներին։


== Ծանոթագրություններ ==
Կումա Կոգենի աստղադիտարան

Կումա Կոգենի աստղադիտարան (ճապ.՝ 久万高原天体観測館, աստղադիտարանի կոդը` — «360»), աստղադիտարան Ճապոնիայի Էխիմե պրեֆեկտուրայի Կումակոգեն քաղաքի մոտ։ Աստղադիտարանը կազմում է Ֆուրուսատո բաց երկնքի տակ թանգարանի մաս, որի մեջ է մտնում նաև Սեյտենջո ամրոցը (ամրոցի անվանումը թարգմանվում է որպես բաց երկինք, կամ աստղալից երկինք)։
Աստղադիտարանի տարածքում գործում է պլանետարիում, որտեղ անցկացվում են 20 րոպեանոց ներկայացումներ։


== Աստղադիտարանի գործիքներ ==
60-սմ ռեֆլեկտոր


== Հիմնական նվաճումները ==
Հայտնաբերվել են 109 աստերոիդ 1994-ից 2002 թվականները
18623 աստղաչափական դիտարկումներ հրապարակվել են 1992-ից 2006 թվականները


== Ծանոթագրություններ ==


== Արտաքին հղումներ ==
Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Kuma Kogen» բառերով1870 թվականից հետո աստերոիդների և մոլորակների արբանյակների դիտարկումները

Դիտարկումների արխիվ ՓՄԿ-ի կայքում
Օրեշկովո (գյուղ, Լուխովիցկի շրջան)

Օրեշկովո (ռուս.՝ Орешково), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբրոլհոս ծովային ազգային պարկ

Աբրոլհոս ծովային ազգային պարկ (պորտ.՝ Parque Nacional Marinho dos Abrolhos), ազգային պարկ, որը հիմնադրվել է 1983 թվականին։ Ընդգրկում է Աբրոլհոս կղզեխմբի մեծ մասը Բահիա նահանգում, Բրազիլիա։


== Տեղագրություն ==
Ազգային պարկը ստեղծվել է 1983 թվականի ապրիլի 6-ին։ Ընդգրկում է շուրջ 91300 հա տարածք։ Այն դարձել է Կենտրոնական Ատլանտյան անտառ էկոլոգիական միջանցքի մի մասը, որը ստեղծվել է 2002 թվականին։ Տեղակայված է Բրազիլիայի հյուսիս-արևելքում՝ Բահիայի հարավային ափին։ Կղզիները ծագումով հրաբխային են։
Աբրոլհոս կղզեխմբում կան հինգ կղզիներ, սակայն նրանցից միայն մեկը՝ Սիրիբան, բաց է այցելուների համար։ Այս կղզու շուրջ անցկացված է 1600 մետր երկարությամբ արահետ։ Իլյա Սանտա Բարբարան գտնվում է պարկի սահմաններից դուրս։ Այն գտնվում է նավատորմի իրավասության ներքո, որի փարոսը տեղակայված է այնտեղ։ Մյուս կղզիներն են՝ Իլյա Գուարիտան, Իլյա Ռեդոնդան ու Իլյա Սուեստեն։ Պարկը ներառում է նաև Պարկել դոս Աբրոլհոսը, որտեղ կարելի է տեսնել տարածաշրջանին բնորոշ կորալային գոյացություններ և Տիմբեբաս խութը՝ Ալկոբասա քաղաքի դիմաց։


== Էկոլոգիա ==
Ջրերը մաքուր են, ինչպես նաև առկա է ստորջրյա բուսական և կենդանական աշխարհի մեծ բազմազանություն, այդ թվում՝ ծաղկող կորալային գոյացություններ։ Կղզու բուսականությունը աղքատ է, կան փոքր բույսեր, ինչպիսիք են խոտերը և խոտաբույսերը։ Ծովային թռչուններից են սպիտակ խլահավը, ծովածիծառը, ճղլակը, ճայը, փայտփորիկը։ Չարլզ Դարվինը 1830 թվականին այցելել է կղզեխումբ և տպավորվել՝ տեսնելով թռչունների, մողեսների և սարդերի տեսակների բազմազանությունը։
Իլյա Գուարիտա և Իլյա Սուեստե կղզիները ապաստարան են շատ ծովային թռչունների համար։ Ճղլակը իր բույնը հյուսում է Իլյա Ռեդոնդայի զառիթափում։ Պարկում թույլատրվում է դայվինգ խութերի մոտ, իսկ սապատավոր կետին կարելի է տեսնել նավակներից։ 2003 թվականից ի վեր պարկը եղել է Ատլանտյան անտառ կենսաբազմազանության արգելոցի առաջապահ ուղեկալը։ 2010 թվականին այն ճանաչվել է որպես՝ Ռամսարի ջրաճահճային տարածք։


== Պատկերասրահ ==

		
		
		


== Ծանոթագրություններ ==


== Աղբյուրներ ==
Lamas, Ivana Reis; Crepaldi, Maria Otávia; Mesquita, Carlos Alberto Bernardo (2015) (portuguese), Uma Rede no Corredor, Conservação Internacional (CI-Brasil), ISBN 978-85-98830-28-5, http://www.conservation.org/global/brasil/publicacoes/Documents/Uma%20Rede%20no%20Corredor.pdf, վերցված է 2016-10-22 
«Parque Nacional Marinho dos Abrolhos» (portuguese), Abrolhos.net, http://www.abrolhos.net/abrolhos/parque.htm, վերցված է 2016-04-30 
 (portuguese) Parque Nacional Marinho dos Abrolhos, ICMBio, արխիվացված  օրիգինալից 2020-09-30-ին, https://web.archive.org/web/20200930064431/https://www.icmbio.gov.br/portal/o-que-fazemos/visitacao/unidades-abertas-a-visitacao/193-parque-nacional-marinho-dos-abrolhos.html, վերցված է 2016-04-30
(1385) Գելրիա

(1385) Գելրիա (անգլ.՝ Gelria), աստերոիդ աստերոիդների հիմնական գոտում։ Հայտնաբերվել է 1935 թվականի մայիսի 24-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 2,741789 ա. մ., առավելագույնը մոտենում է 2,4537 ա. մ. հեռավորության վրա և հեռանում 3,0299 ա. մ.։ Արեգակի շուրջ մեկ ամբողջական պտույտ է կատարում 1658,25 երկրային օրվա ընթացքում, իր ուղեծրով շարժվելով միջինում 0,217097 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1385) Գելրիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (265401-265500)

Աստերոիդների ցանկ (265301-265400)  • Աստերոիդների ցանկ  • Աստերոիդների ցանկ (265501-265600)
 Աստերոիդների ցանկ (265301-265400)  • Աստերոիդների ցանկ  • Աստերոիդների ցանկ (265501-265600)
Սուրբ Ստեփանոս եկեղեցի (Նոր Ջուղա)

Սուրբ Ստեփանոս Նախավկա Եկեղեցի, (պարսկերեն ՝ کلیسای استپانوس مقدس ), հայ առաքելական եկեղեցի Իրանի Սպահան քաղաքի Նոր Ջուղայի Հակոբջան թաղամասում։


== Պատմություն ==
Սուրբ Ստեփանոս եկեղեցին կառուցվել է 1614 թվականին և հանդիսանում է Նոր Ջուղայի ամենամեծ եկեղեցին։ Եկեղեցին ունի մատուռ՝ Սուրբ Մարիամի անունով։ 1830-1890 թվականներին եկեղեցու բակում կար մի դպրոց, որը կոչվում էր Սուրբ Փրկչի դպրոց։ Այստեղ է գտնվում Խոջա Մելքոմի որդու՝ Մանուկի գերեզմանաքարը, որը 1722 թվականին Սպահանի պաշարման ժամանակ սպանվել է աֆղանցիների կողմից։


== Տես նաև ==
Հայերն Իրանում
Իրանի հայկական եկեղեցիների ցանկ


== Ծանոթագրություններ ==
Վերխնյայա Ինտա

Վերխնյայա Ինտա (ռուս.՝ Верхняя Инта), քաղաքատիպ ավան Ռուսաստանի Կոմիի հանրապետության Ինտա քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 2060 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուհան Լիիվ

Յուհան Լիիվ (էստ․՝ Juhan Liiv, ապրիլի 30, 1864(1864-04-30), Ալացկիվի, Ալացկիվի (Էստոնիայի շրջան), Տարտումաա, Էստոնիա - դեկտեմբերի 1, 1913(1913-12-01), Կոոսա, Վառա, Տարտումաա, Էստոնիա), էստոնացի գրող։ Նրան համբավ են բերել «Տասը պատմվածք» (1893) ժողովածուն, «Կյակիմյաեի կկուն» (1893), «Ծածկ» (1894) և «Կախարդի աղջիկը» (1895) վիպակները։ Այս ստեղծագործություններում Լիիվը հանդես է եկել որպես էստոնական քննադատական ռեալիզմի հիմնադիր։ 1909 թվականին լույս է տեսել նրա «Բանաստեղծություններ» գիրքը, 1910 թվականին՝ «Կյանքի խորքից» մանրապատումները։ Լիիվի բանաստեղծական տաղանդն ըստ արժանվույն գնահատվել է նրա մահից հետո։
1999 թվականին անցկացված առցանց քվեարկության արդյունքում Յուհան Լիիվն ընդգրկվել է «20-րդ դարի Էստոնիայի մեծագույն գործիչները» ցանկում։


== Ծանոթագրություններ ==
(1479) Ինկերի

(1479) Ինկերի (անգլ.՝ Inkeri), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 16-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,67546 ա. մ., առավելագույնը մոտենում է 2,1621 ա. մ. հեռավորության վրա և հեռանում 3,1888 ա. մ.։ Արեգակի շուրջ մեկ ամբողջական պտույտ է կատարում 1598,44 երկրային օրվա ընթացքում, իր ուղեծրով շարժվելով միջինում 0,22522 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,31° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1479) Ինկերի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիշկի (գյուղ, Զենկովի շրջան)

Անվան այլ կիրառումների համար տե՛ս՝ ԳրիշկիԳրիշկի (ուկրաիներեն՝ Гришки), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Գրիշկի գյուղում բնակվում էր 67 մարդ։ Բնակավայրը զբաղեցնում է 0,657 կմ² տարածք։ Բնակչության խտությունը կազմում էր 101,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զիբինի (գյուղ, Բելոգորսկի շրջան)

Զիբինի (ուկրաիներեն՝ Зибини, Ղրիմի թաթարերեն՝ Arğınçıq), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Արգինչիկ։
2001 թվականի տվյալներով Զիբինի գյուղում բնակվում էր 1 488 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(333) Բադենիա

(333) Բադենիա (անգլ.՝ Badenia), աստերոիդ աստերոիդների հիմնական գոտում։ Հայտնաբերվել է 1892 թվականի օգոստոսի 22-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,131186 ա. մ., առավելագույնը մոտենում է 2,6252 ա. մ. հեռավորության վրա և հեռանում 3,6372 ա. մ.։ Արեգակի շուրջ մեկ ամբողջական պտույտ է կատարում 2023,77 երկրային օրվա ընթացքում, իր ուղեծրով շարժվելով միջինում 0,177886 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,77° անկյուն։
Բադենիա աստերոիդը պատկանում է Հիգեայի աստերոիդների ընտանիքին, որի մեջ ներառված են այս պահին հայտնի հիմնական գոտու բոլոր աստերոիդների մոտ 1%-ը։ Ընտանիքի ներքին սահմանը անցնում է 3,06 ա. մ. հեռավորության վրա Արեգակից, իսկ արտաքին սահմանը՝ 3,22 ա. մ.-ի վրա, ուղեծրերի թեքումը ընկած է 4,2 - 5,8° միջակայքում, իսկ էքսցենտրիսիտետի սահամններն են՝ 0,109 - 0,163։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(333) Բադենիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օլուխլի (գետ)

Օլուխլի, գետ Հայկական լեռնաշխարհում, Ճորոխի ավագանում։ Սկիզբ է սանում Սարխան լեռնաշղթայի հյուսիս–արևելյան հատվածի լանջերից և, հոսելով Օլուխլի գյուղով, խաոնվում է Ճորոխի վերին հոսանք Չերմես գետին:


== Ծանոթագրություններ ==
Անուն (քերականություն)

Անուն, քերականության մեջ` նյութական նշանակություն ունեցող մի քանի խոսքի մասերի՝ գոյականի, ածականի, թվականի ընդհանուր անվանում։ Իբրև քերականական հասկացություն գործածվել է դեռևս անտիկ քերականագիտության մեջ։ Հին քերականներն անունն առանձնացրել են որպես ուրույն խոսքի մաս՝ հակադրելով այն այլ խոսքի մասերի և առաջին հերթին՝ բային։ Ժամանակի ընթացքում, քերականագիտության զարգացման համապատասխան, փոխվել է նրա նշանակությունը։ Արդի ըմբռնմամբ անունն առանձին խոսքի մասի ամբողջական անվանում չէ, քանի որ ընդհանուր անուն–խոսքի մասի փոխարեն ճանաչվում են միայն անվանական առանձին–առանձին խոսքի մասեր՝ գոյական անուն, ածական անուն, թվական անուն, որոնք այժմ արդեն ավելի շատ հանդես են գալիս առանց «անուն» բառի հարադրման՝ գոյական, ածական, թվական։ Ավելի սովորական են հատուկ անուն, հասարակ անուն, հավաքական անուն քերականական անվանումները, որոնք
բովանդակում են գոյականին հատուկ համապատասխան հասկացություններ։


== Գրականություն ==
Անունների նշանակություն։ Значение имени Անունների ազատ հանրագիտարան
Կարագուշ

Կարագուշ (ռուս.՝ Карагуш, բաշկիրերեն՝ Ҡарағош), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 620 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավանգարդիզմ

Ավանգարդիզմ, (ֆր.՝ avant-garde, բառացի՝ avant - առջև, garde - Պահազոր), պայմանականորեն այդպես է կոչվել 20-րդ դարի գեղարվեստական այն շարժումը, որին բնորոշ են խզումը ռեալիստական կերպարի նախկին ավանդույթից, նոր արտահայտչամիջոցների ու երկերի ձևական կառուցվածքի որոնումները, արվեստին առաջադրում է հատուկ, կարգավորող դեր գաղափարական մտածողության ճգնաժամի և հակասություններից քայքայված իրականության պայմաններում։


== Անվանումը ==
Բառացի նշանակում է ռազմական ստորաբաժանում, զորամաս կամ միավորում, որը զորքի կամ նավատորմի ռազմերթի ժամանակ ընթանում է գլխավոր ուժերի առջևից՝ նրանց պահպանելու նպատակով։ Եզրը օգտագործում էին ֆրանսիացի սոցիալիստ ուտոպիստները։ 1825 թվականին Անրի Սեն Սիմոնը իր «Նկարիչը, գիտնականը և բանվորը» հոդվածում առաջատար դերը տալիս է նկարչին՝ «Այդ մենք՝ նկարիչներս, լինելու ենք ձեր ավանգարդը (առաջապահը)»։ Քննադատության և արվեստագիտության մեջ «Ավանգարդիզմ» տերմինը կիրառվում է 1920-ական թվականներից, սակայն դեռևս չունի հստակ գիտական որոշակիություն և գրականության ու արվեստի տարբեր պատմաբաններ օգտագործում են տարբեր բովանդակությամբ։


== Ուղղություններ և հոսանքներ ==
Ավանգարդիզմը 20-րդ դարի բուրժուական մշակույթի ճգնաժամի արտահայտությանն է, առաջ Է եկել անարխիստական, սուբյեկտիվիստական աշխարհըմբռնումից։ 20-րդ դարի առավել բուռն զարգացման տարիներին (1905-1930) նրա հատկանիշները դրսևորվեցին մոդեռնիզմի մի շարք դպրոցներում և հոսանքներում՝

ֆովիզմ,
կուբիզմ,
ֆուտուրիգմ,
էքսպրեսիոնիզմ,
դադաիզմ,
սյուրռեալիզմ,
«բանականության հոսանքի» գրականություն,
ատոնալ երաժշտություն,
դոդեկաֆոնիա ևն։Միևնույն ժամանակ, արտահայտվեցին 20-րդ դարի մի քանի խոշոր վարպետների ստեղծագործության մեջ, նրանց գեղարվեստական գործունեության այս կամ այն շրջանում։ Պոլ Էլյուարը (Ֆրանսիա), Վ. Նեգվալը (Չեխոսլովակիա), Բերտոլդ Բրեխտը, Ի. Բեխերը, Հ. Այսլերը (Գերմանիա), Դ. Ռիվերան (Մեքսիկա) հարել են ավանգարդիզմին։ Ավանգարդիզմի շատ ներկայացուցիչներ, չկարողանալով ազատվել բուրժուական մտածողության շրջանակներից, մնացին գեղագիտական սուբյեկտիվիզմի դիրքերում և հայտնվեցին մոդեռնիզմի կարկառուն ներկայացուցիչների թվում (Ջեյմս Ջոյս՝ Իռլանդիա, Մ. Պրուստ՝ Ֆրանսիա, Պոլ Մոնդրիան՝ Նիդերլանդներ, Սալվադոր Դալի՝ Իսպանիա, Պ. Քլեե՝ Շվեյցարիա, Վ. Վ. Կանդինսկի)։ Տարբեր միտումների արտասովոր անկայուն զուգորդումները հանգեցնում են Ավանգարդիզմին բնորոշ գեղագիտական երկվության, հակասության (օրինակ՝ Գիոմ Ապոլիների պոեգիան, Պաբլո Պիկասոյի արվեստը՝ Ֆրանսիա) և հաճախ՝ գեղարվեստական էկլեկտիկությսւն։


== Տես նաև ==
Աբսուրդի դրամա
Նոր վեպ


== Ծանոթագրություններ ==
Երևան (փողային նվագախումբ)

Անվան այլ կիրառումների համար տե՛ս՝ Երևան (այլ կիրառումներ)«Երևան» փողային նվագախումբ, Երևանում 1964 թվականին կազմակերպված նվագախումբ։ Մինչև 1970-ից կոչվել է Հայաստանի պետական փողային նվագախումբ։ Այժմ կրկին կրում է նախկին անունը։


== Կազմ և համերգացանկ ==
Նվագախմբի կազմում հանդես են գալիս վաստակաշատ արտիստներ, նաև Երևանի պետական կոնսերվատորիայի ուսանողներ։
Համերգացանկը կազմված է Բախի, Հենդելի, Հայդնի, Մոցարտի, Բեթհովենի, Վագների, Գրիգի, Դվորժակի, Չայկովսկու, Գերշվինի, Եկմալյանի, Սպենդիարյանի, Խաչատրյանի, Հարությունյանի, Բաբաջանյանի, Միրզոյանի, Բալասանյանի երկերից։ Նվագախումբը համերգներով շրջագայել է արտասահմանի մի շարք քաղաքներում։


== Ղեկավարներ ==
Հիմնադրման օրից մինչև 1988 թվականը գեղարվեստական ղեկավարը և գլխավոր դիրիժորն է եղել ՀՀ վաստակավոր արտիստ Հայկազ Մեսիայանը, 1988-ից՝ Լ․ Մեսիայանը, Վ․ Փիրումյանը, Հ․ Լոգյանը, Ս․ Աբրահամյանը։ 2000 թվականից նվագախմբի գեղարվեստական ղեկավարն ու գլխավոր դիրիժորն է ՀՀ վաստակավոր արտիստ Հայկ Հովակիմյանը։


== Արտաքին հղումներ ==
«Երևան» փողային նվագախմբի ելույթը (2010 թ., տեսանյութ)


== Ծանոթագրություններ ==
(1695) Վալբեք

(1695) Վալբեք (անգլ.՝ Walbeck), աստերոիդ աստերոիդների հիմնական գոտում։ Հայտնաբերվել է 1941 թվականի հոկտեմբերի 15-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,779924 ա. մ., առավելագույնը մոտենում է 1,9667 ա. մ. հեռավորության վրա և հեռանում 3,5931 ա. մ.։ Արեգակի շուրջ մեկ ամբողջական պտույտ է կատարում 1692,96 երկրային օրվա ընթացքում, իր ուղեծրով շարժվելով միջինում 0,212645 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1695) Վալբեք աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էլիոթ Հենդլեր

Էլիոթ Հենդլեր (անգլ.՝ Elliot Handler, ապրիլի 9, 1916(1916-04-09), Չիկագո, Իլինոյս, ԱՄՆ - հուլիսի 21, 2011(2011-07-21), Լոս Անջելես, Կալիֆոռնիա, ԱՄՆ), ամերիկացի ձեռնարկատեր, Mattel Inc ընկերության երեք հիմնադիրներից մեկը։ Իր կնոջ հետ միասին պատմության մեջ ամենավաճառվող խաղալիքներից մեկի՝ Բարբի տիկնիկի ստեղծողն է։


== Կենսագրություն ==


=== Mattel-ի հիմնադրում ===
Էլիոթ Հենդլերը ծնվել է 1916 թվականի ապրիլի 9-ին ԱՄՆ-ի Չիկագոյում։ Մեծացել է Դենվերում։ Փասադենայի Art Center College of Design-ում ուսումնասիրել է արդյունաբերական դիզայն։ 1938 թվականի հունիսի 26-ին Հենդլերը ամուսնացել է Ռութ Հենդլերի հետ։
1945 թվականին ամուսինները Էլիոթի ընկեր Մեթսոն Հարոլդի հետ միասին ընկերության ավտոտնակում ստեղծել են լուսանկարների շրջանակների արդյունաբերություն և այն անվանել են Mattel (Elliot և Matson անունների առաջին տառերով)։ Հետագայում բիզնեսը զարգացել է երաժշտական խաղալիքների և տիկնիկների տների ֆուրնտիտուրայի արտադրության շնորհիվ։
1959 թվականին Նյու Յորքի տիկնիկների տոնավաճառում ֆիրման ներկայացրել է Ռութի հորինած Բարբի տիկնիկը։ Խաղալիքը կոչվել է Ռութի և Էլիոթի դստեր՝ Բարբարա Հենդլերի պատվին։ Սկզբում այն շատ վատ է վաճառվել և իր կանացի բաց համազգեստի պատճառով առաջացրել է խիստ քննադատություն։ Այնուամենայնիվ, տիկնիկը շուտով ձեռք է բերել անսովոր ճանաչում․ արդեն 1965 թվականին նրա վաճառքից ստացված հասույթը կազմել է 100 մլն դոլար։ 1961 թվականին ստեղծվել է Բարբիի տիկնիկային ընկեր Քենը։ Նրան անվանել են Բարբարա Քենեթի եղբոր պատվին։ Թոդը՝ Բարբիի ընկերներից մեկը, անվանվել է Հենդլերների թոռան պատվին։


=== Վերջին տարիներ ===
1975 թվականին Էլիոթ և Ռութ Հենդլերները հեռացել են Mattel-ից։ Ռութը մահացել է 2002 թվականին։ 2008 թվականին Հենդլերը Էլ Սեգունդոյում իր իննսունամյակի կապակցությամբ կազմակերպել է տոնախմբություն։ Մահացել է 2011 թվականի հունիսի 21-ին Լոս Անջելեսում սրտային անբավարարությունից։ Այս առթիվ Mattel-ը պաշտոնական հայտարարությունում գրել է հետևյալը․


== Ծանոթագրություններ ==


== Գրականություն ==
Carey C., Friedman I. American Inventors, Entrepreneurs, and Business Visionaries (Facts on File Library of American History). — Facts on File, 2010. — 455 p. — ISBN 0816081468
Kettelkamp S. Chatty Cathy and Her Talking Friends: An Unauthorized Guide for Collectors. — Schiffer Pub Ltd, 1998. — 128 p. — ISBN 978-0887409547
McKern B. Managing the Global Network Corporation. — Routledge, 2003. — 304 p. — ISBN 978-0415297066
Շառլ Գրավյե

Շառլ Գրավյե, կոմս դե Վերժեն (նաև Վերժեն, ֆր.՝ Charles Gravier, comte de Vergennes; դեկտեմբերի 28, 1719(1719-12-28), դեկտեմբերի 29, 1719(1719-12-29) կամ 1717, Դիժոն - փետրվարի 13, 1787(1787-02-13) կամ 1787, Վերսալ), ֆրանսիացի դիվանագետ և քաղաքական գործիչ, Լուի XVI-ի արտաքին գործերի նախարարը 1774 թվականից մինչև իր մահը, 1781 թվականից՝ նաև առաջին նախարար։                 


== Կենսագրություն և կարիերա ==
Դիժոնի խորհրդարանի նախագահի որդին։ 


=== Դիվանագետ ===

Վաղ երիտասարդությունում հանդես է եկել դիվանագիտական ասպարեզում և սովորել է Լիսաբոնում ֆրանսիացի դեսպանորդ Շավինիի ղեկավարությամբ (Théodore de Chavigny)։ 1739 թվականին եղել է դեսպանության քարտուղար։ 1750 թվականին նշանակվել է դեսպանորդ Թրիերում, որտեղ ծառայել է մինչև 1754 թվականը, հաջորդ տարի որպես արտակարգ դեսպան ուղարկվել է Կոստանդնուպոլիս։ 1755 թվականից հաստատվել է լիազոր դեսպան Օսմանյան նավահանգստում։ Ֆրիդրիխ Մեծը դաշինքի էր ձգտում Թուրքիայի հետ, որպեսզի  դիմակայի Ռուսաստանին և Ավստրիային, իսկ Վերժենը փորձել և կարողացել է պահպանել Ֆրանսիայի, Սուլթանի և նրա դաշնակից տերությունների միջև բարեկամական հարաբերությունները, ինչը հատկապես դժվար էր 1760-61 թվականներին, երբ Թուրքիայի և Ֆրանսիայի միջև ուժեղ թյուրիմացություններ էին առաջացել։
1771 թվականին Վերժենը նույն կոչմամբ ուղարկվել է Շվեդիա, որտեղ Գուստավ III-ի խորհրդով նպաստել է պետական ​​հեղաշրջման իրականացմանը։ 1774 թվականին Լուի XVI-ի՝ ֆրանսիական գահին բարձրանալուց հետո պետնախարար Կոմս դե Մորեպան, հետևելով Վերի վանահոր առաջարկին, Վերժենին ներկայացրել է Ֆրանսիայի արտաքին գործերի նախարարի պաշտոնում։ Մորեպան հաշվի է առել այն, որ Վերժենն ըստ էության մենակ էր, չուներ իր սեփական «թիմը» և հույս ուներ, որ նա հավատարիմ կմնա իրեն։ Կոմս Վերժենը ղեկավարել է Ֆրանսիայի արտաքին գործերը մինչև իր մահը (1787 թվականի փետրվար)։


===== Նախարարի պաշտոնում =====
1778 թվականին Վերժենն համոզել է Լուի XVI-ին բացահայտ մասնակցել Անգլիայի և Հյուսիսային Ամերիկայի նահանգների պատերազմին։ Ֆրանսիայի դատարանը 1778 թվականի փետրվարին Փարիզում պայմանագիր է կնքել ամերիկացի բանագնացների (Ֆրանկլին, Դին և Արթուր-Լի) հետ և այդ մասին զեկուցել անգլիական դատարան, որը հրահրել է պատերազմ, որում Ֆրանսիան ի սկզբանե կորցրել է շատ նավեր հարուստ բեռով և իր ամբողջ ունեցվածքը Արևելյան Հնդկաստանում։ Պատերազմն ավարտվել է Վերսալում Անգլիայի հետ խաղաղության կնքմամբ (1783 թվական)՝ համաձայն որի Ֆրանսիան ստացել է Սենեգալը և Տոբագո կղզին։ Այնուամենայնիվ, հսկայական ռազմական ծախսերը խիստ քայքայել են Ֆրանսիայի ֆինանսները։
Վերժենը չէր վայելում թագուհու բարեհաճությունը, քանի որ նա հակադրվել էր իր եղբոր՝ Ժոզեֆ Երկրորդի տեսակետին՝ Բավարիայի ժառանգության վերաբերյալ. Շուազյելը նրա մրցակիցն էր։


== Կերպարը կինոյում ==
«Ջոն Ադամս» (2008 թվական)


== Ծանոթագրություններ ==
Ակվիրեն

Ակվիրեն, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լեինա (այլ կիրառումներ)

Լեինա անունը կամ տերմինը կարող է վերաբերել հետևյալ հոդվածներին․

Լեինա - գյուղ Էստոնիայի Տահկուռաննա շրջանի կազմում։
Լեինա - գյուղ Էստոնիայի Պիհտլա շրջանի կազմում։
Ալբու (այլ կիրառումներ)

Ալբու, կարող է վերաբերել՝

Ալբու - շրջան Էստոնիայի Յարվամաա նահանգում
Ալբու - գյուղ Էստոնիայի Յարվամաա նահանգի Ալբու շրջանում
Սլավուտիչ

Սլավուտիչ (ուկրաիներեն՝ Славутич), քաղաք Ուկրաինայի Կիևի մարզի Սլավուտիչի քաղաքային խորհուրդում, մարզային նշանակության քաղաք։ Հիմնադրվել է 1986 թվականին՝ Չեռնոբիլի ատոմակայանում տեղի ունեցած վթարի պատճառով Պրիպյատ քաղաքից տարհանված բնակիչներին կացարանով ապահովելու համար։
2010 թվականի տվյալներով Սլավուտիչ քաղաքում բնակվում էր 24 506 մարդ։ Բնակավայրը զբաղեցնում է 2,53 կմ² տարածք։


== Ծանոթագրություններ ==


== Արտաքին հղումներ ==
Պաշտոնական կայք Archived 2007-12-13 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մալկովո (գյուղ, Վելիժսկի շրջան)

Մալկովո (ռուս.՝ Мальково), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմել է 0 մարդ։
Գտնվում է շրջանի հյուսիս-արևմտյան մասում՝ Վելիժից 11 կմ արևելք, P133 Սմոլենսկ-Նևել մայրուղուց 10 կմ արևելք, Չեռնավկա գետի ափին։ Գյուղից 75 կմ հարավ գտնվում է Գոլինկի երկաթուղային կայարանը՝ Սմոլենսկ-Վիտեբսկ գծի վրա։


== Պատմություն ==
Հայրենական մեծ պատերազմի ժամանակ ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լը Տեյ ան Օժ

Լը Տեյ ան Օժ (ֆր.՝ Le Theil-en-Auge), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 176 մարդ, բնակչության խտությունը` 63.31 մարդ/կմ²։ Բնակավայրը զբաղեցնում է 2.78 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 130 աշխատունակ (15-64 տարեկան)  բնակիչ, որոնցից ակտիվ էին 100-ը, իսկ ոչ ակտիվները` 30։ Ակտիվության ցուցանիշը կազմում է 76,9 %։ 100 աշխատունակ մարդկանցից աշխատել է 88 անձ (50 տղամարդ և 38 կին)։ Գործազուրկ են եղել 12 անձ (3 տղամարդ և 9 կին)։ 30 անաշխատունակներից 10-ը եղել են աշակերտներ կամ ուսանողներ, 7-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==